Det er endnu uvist, hvor og hvorfor der pludselig opstod brand i parcelhuset i Nibe, vagtchef hos Nordjyllands Politi oplyser, at branden blev opdaget, da der kom røg ud fra husets tag. Der blev slået alarm klokken 17.12, og brandvæsnet rykkede ud. Foreløbig er der ingen meldinger om hvor store skader, der er sket på huset, men det ligger fast, at der heldigvis ikke er kommet personer til skade i forbindelse med branden. Politiets teknikere skal nu undersøge brandstedet for at finde ud af, hvad brandårsagen er.

Referat:
Der udbrød søndag eftermiddag brand i et parcelhus på Søndergade i Nibe. Det lykkedes familien at komme ud af huset, inden branden bredte sig.